संकेत सूचक बोर्डों पर चिपकाए पंफलेट
गंजबासौदा|जयस्तंभ चौराहा, त्योंदा मार्ग, बरेठ रोड, स्टेशन रोड पर लगाए गए संकेत सूचक बोर्डों पर निजी दवाई कंपनियों द्वारा पंपलेट चिपकाए जाने से आवागमन के दौरान चालकों को काफी परेशान होना पड़ रहा हैं। नागरिकों का कहना है कि बोर्ड पर स्थानीय मार्गों की सूचना दर्ज की गई है लेकिन पंपलेट चिपकाए जाने से बाहर से आए वाहन चालकों को सूचना न मिलने से वह मार्ग भटक जाते हैं। ऐसी स्थिति में प्रतिदिन कई वाहन चालक परेशान हो रहे हैं। वाहन चालक राजकुमार, बृजेश का कहना है कि मार्गों पर लगे संकेत सूचक बोर्डों से पंपलेट हटाए जाएं। साथ ही पंफलेट चस्पा करने वालों पर कार्रवाई की जाए।
hne_Deva hin_Deva